แสบร้อนที่มือค่ะ เป็นมาตั้งแต่เย็นเเล้วอยากรู้ว่าเป็นอะไร แล้วรักษายังไงค่ะ
สวัสดีค่ะ การวินิจฉัยที่เป็นไปได้1.ปลายเส้นประสาทอักเสบที่เกิดจากการถูกกดทับ หรือเกิดจากสาเหตุอื่นๆเช่นการขาดวิตามินหรือเป็นเบาหวาน2.เส้นประสาทมีความผิดปกติในการรับความรู้สึก ทำให้รู้สึกมากจนเกินไป เช่นถูกลูบหรือสัมผัสเบาๆก็รู้สึกเจ็บ3.งูสวัด เป็นโรคผิวหนังชนิดหนึ่ง ที่อาจมีอาการแสบร้อนนำมาก่อนจะมีผื่นได้4.ความผิดปกติในสมองทำให้รับรู้ความรู้สึกผิดปกติในกรณีนี้น่าจะเป็นความผิดปกติของเส้นประสาทส่วนปลายดังกล่าวไป แต่จะเกิดจากสาเหตุใดนั้นควรพบแพทย์เพื่อตรวจร่างกายอย่างละเอียดอีกครั้งการดูแลตัวเองเบื้องต้น ควรหลีกเลี่ยงสิ่งกระตุ้น และหลีกเลี่ยงการทำท่าที่ทำให้เกิดอาการ ร่วมกับรับประทานยาแก้ปวดปลายประสาท วิตามินบำรุงปลายประสาท รับประทานอาหารให้ครบ 5 หมู่ควรรีบไปพบแพทย์เมื่อมีอาการมากจนรบกวนชีวิตประจำวัน เป็นมากขึ้นเรื่อยๆ กินยาไม่ทุเลา หรือมีความผิดปกติของระบบประสาทอื่นๆร่วมด้วยเช่น แขนขาอ่อนแรง ใบหน้าเบี้ยว พูดไม่ชัด มีตุ่มน้ำใสขึ้น